МОН: Детските градини ще преминават към онлайн обучение само в краен случай - Mediapool.bg\nЕдва 11% от забавачките не са имали проблеми с дистанционните занимания в пандемията\n15:12 | 19 юли 2021 | 0 коментара\nОнлайн обучение за децата в детските градини и учениците със специални образователни потребности при нова вълна на Covid-19 да има само в краен случай. Това е становището на експертите от Министерството на образованието и науката (МОН), които в момента правят анализ на обучението от разстояние в електронна среда.\nПричината е, че повечето деца в предучилищна възраст и тези със специални потребности в училище не са били обхванати в дистанционно обучение и не са получили знания и подкрепа. Това става ясно от анкетата на МОН, в която са участвали 5047 учители и 1141 директори от общо 1823 детски градини. Две трети от отговорилите са от градове, посочват от МОН.\nПроучването показва, че учителите и директорите са положили усилия да продължат да работят с децата по време на карантината, като са разчитали на подкрепа от родителите.\nЕдва 11.5 на сто от анкетираните обаче не са срещнали затруднения при заниманията от дистанция.\nСамо в 16 на сто от детските градини в дейностите от разстояние са се включили над три четвърти от децата.\nПетнадесет процента не са получили никаква помощ от родителите, а други 20% са срещали частични трудности.\nНа въпроса какво би ги подготвило по-добре за следваща година, при която се налага работа от дистанция, близо половината от учителите (46%) отговарят, че имат нужда от допълнителна квалификация за организиране на обучение от разстояние в електронна среда.\nМалко над една трета от педагозите (34%) имат нужда и от осигуряване на технически средства и свързаност с родителите, а 27 на сто - и от допълнителна квалификация за работа с родители. Над една четвърт (26%) от учителите имат необходимост и от осигуряване на избор от електронни ресурси.\nНа фона на тези дефинирани потребности прави впечатление, че висок процент от учителите и директорите в детските градини не са преминавали обучения и не са получили подкрепа през изминалата година, посочват от МОН.\nСериозно пострадали от затварянето по време на пандемията са и децата и учениците със специални образователни потребности (СОП).\nМежду 20 и 32% от центровете за подкрепа на процеса на приобщаващо образование (РЦПППО) и от регионалните управления на образованието (РУО) не са провеждали почти никакви групови дистанционни обучения с децата със СОП в детските градини.\nВ две трети от случаите педагогическите специалисти са предпочели индивидуалните занимания с деца и ученици със СОП чрез електронни устройства или на хартиен носител.\nПри всички форми на обучение те са разчитали изключително много на образователните медиатори.\nДетските градини и децата и учениците със СОП трябва да преминават на дистанционно обучение само в краен случай е мнението на експертите от МОН.\nТе смятат, че детските заведения и Центровете за специална образователна подкрепа трябва да продължат да работят присъствено дори при високи нива на заболеваемост, при спазване на всички противоепидемични мерки и подкрепа за педагогическите и непедагогически специалисти.


Разликата между любов и обич и да се женим ли по любов? | | ТЕOДОРА ДИМОВА - Психолог\nлюбовта безплатна е само луната. — Янина Ипохорска\nЧетери часа сутринта е … събудих се и не успявам да заспя. Едно време се смеех на хората, които ми разказваха как от стрес не можели да спят. Питах се как може да си изморен, да ти се спи, пък да не можеш да заспиш. Ей го на … доживях и аз да мина през това премеждие.\nНо за стреса и борбата с него ще пиша друг път … сега позволете ми да изложа вижданията си по отношение на любовта, обичта и търсенето на подходящия партньор в живота.\nХората сме ирационални същества. Постоянно вземаме решения, базирани на емоции. Например, не мога да се трая колко съм дебел, затова от днес спирам да ям. Точка! Да, но след 8 часа съм толкова гладен, че в пристъп на вълчи глад поглъщам калориен порцион равняващ се на 2 дни нормално хранене. Рязкото спиране на храната май не беше добро решение. Втори пример – най-добрият ми приятел е напълно зает напоследък. Откак си хвана приятелка никак не се сеща за мен. Ядосан съм. Имам право. Няма да му звъня и аз. Даже ще го блокирам във фейсбук. Това, няма да реши проблема и няма да ми намери магически нов най-добър приятел, но защо пък да не изразя емоциите си по възможно най-инфантилния начин…\nЕдин друг пример за такъв прибързан, емоционален избор е изборът ни на партньор в живота. Сега ще кажете “Разбира се, че това ще е емоционален избор! Нали става въпрос за любов!“. Е да, ама не … Любовта е прекрасно нещо, когато си на 18. Но не можеш да взимаш решение с кого ще прекараш остатъка от живота си, базирайки се само на една емоция. Любовта не е достатъчна, за да градите семейство, за да градите стабилен домашен уют. 8-годишното ви дете хич не му пука, че преди 10 години сте била лудо влюбена в първия му баща. Казвам “първия“, защото в момента сигурно сте на втория, третия … или по-лошо, живеете с първия, въпреки че с годините сте станала първо безразлична, а после сте натрупала и неприязън към него. Всеки ден се чудите какво изобщо сте видяла в този човек преди 10-15-20 години. Всеки ден е ад за вас, но вие стискате зъби и търпите … някои в името на децата, други в името на сигурността, трети от суета и съобразяване с общественото мнение.\nАко искаш ти да НЕ попадаш в тази клопка, продължи да четеш настоящата публикация.\nСветът от край време се дели на Изток и Запад, Русия срещу Америка и т.н. Нито в руския, нито в английския език обаче не е налице огромната житейска мъдрост, която се крие в скромния български език. На български език имаме ДВЕ думи за емоционална връзка – “любов” и “обич“. Питали ли сте се каква е разликата между тях? Каква е разликата между това да обичаш и да си влюбен? Истината е, че повечето хора не правят разлика … казват “Обичам те” както на децата си, така и на жена си, така и на любовницата си. Не ги съдя, защото в чуждите езици дори няма разбиране за разликата между тези две чувства “любовта” и “обичта“. И двете чувства например на английски се превеждат с “love“, “I love you“. Руснаците пък казват и на децата си и на половинките си “я тебя люблю“. Ако погледнете в уикипедия – дори там пише “Понятието (обич) е синоним на думата любов.” Как човек да не се подведе при толкова много дезинформация.\nЕдин приятел казва “Влюбвам се всеки ден! По три пъти.” Той е много наясно със себе си и знае, че любовта е просто влечение към представител от другия пол (в общия случай). Физическо влечение, хормонална експлозия, феромони, химия … както искайте го наричате. Да, прекрасно нещо, което те кара да забравиш на коя планета си … но любовта си идва като летен дъжд и си отива пак толкова бързо. Има една книга на френския писател Фредерик Бегбеде “Любовта трае три години”. Аз бих казал, че при различните хора тя трае различно време.Толкова време е нужно на организма, за да привикне с високите нива на допамин, отделящи се при влюбване. Абсолютно аналогично с наркотиците … с времето ефектът отслабва, защото тялото привиква към високите нива на допамин и невроните стават по-малко чувствителни. Между 1 месец и 3 години – толкова време му е нужно на човек, за да затихне физическото влечение, да се успокоят хормоните, да намалее количеството отделян феромон.\nНо в крайна сметка любовта е егоистично явление … ти се влюбваш, защото изпитваш удоволствие от присъствието на отсрещния човек, покачват се нивата на допамин (хормона на щастието). Колкото повече сте заедно, толкова повече допамин, толкова повече щастие (в биохимичния му смисъл). Любовта е егоистична, защото черпиш нещо от нея. Затова и при любовта често има ревност, защото не желаеш да загубиш източника на допамин. В момента, в който обаче допаминът падне, ти вече не си влюбен. И така до следващия източник на любов и щастие.\nОт друга страна обичта е алтруистично явление. Обчита е уважение, приемане, привързаност, желание да разбираш човека отсреща, да му помагаш, да се грижиш за него. Да обичаш някого не значи непременно да получаваш нещо в замяна (напр. допамин, щастие). На теб не ти и трябва да получаваш нещо в замяна, просто защото обичта е твое проявление, то е изцяло в посока от теб към другия субект. Ти не очакваш нищо в замяна. Затова и при обичта няма подобно нещо като ревност, няма страх, че някой друг ще ти вземе партньора. Защото дори и партньорът физически и ментално да не е до теб, ти отново можеш да го обичаш, отново можеш да се грижиш за него, да му помагаш. Обичта е алтруистична, обичта е проявление на твоите ценности и душа. Обичаш спорта, защото той е нещо важно за теб и искаш да го развиваш. Обичаш футболния си отбор, защото той е нещо важно за теб и искаш да му помагаш да съществува, да му помагаш да се развива. Обичаш работата си, обичаш Господ, обичаш природата, обичаш децата си, обичаш приятелите си, обичаш родителите си … Да обичаш някого означава той да е ВАЖЕН за теб, да го приемаш такъв какъвто е и да искаш да му помагаш да БЪДЕ, да СЪЩЕСТВУВА. Бавно се развива подобна привързаност, уважение, приемане и обич към даден субект, бил той човек или не. Бавно се гради обичта, но появи ли се … много трудно си отива. Ако обикнеш един човек, този човек може да прави какви ли не глупости, но ти пак ще виждаш доброто в него и ще се опитваш да му помагаш.\nУви, хората масово интерпретират грешно чувствата си и се женят по любов, още докато са в онзи инкубационен (тестов) период от първите 3 години. Мотивирани от моментните си емоции, ние слагаме халки, правим деца, даваме обещания, които не можем да изпълним или ако изпълним, то ще е на изключително висока цена. В това се изразява трагедията на нашето съвремие … хората често са нещастни, но дори и не разбират къде сгрешиха. Малцината, които са открили истинската обич, са щастливци! Макар и много от тях също на късмет да случили – без план, без да осъзнават какво правят.\nЗатова, моля ви, не казвайте “Обичам те” на гаджето си, с което сте от 3 месеца. Кажете ѝ “Влюбен съм в теб”, но не я лъжете, че я обичате. Не лъжете и себе си най-вече! И ако ще се жените, женете се по обич, а не само по любов.\n← Какво означава да бъдеш щастлив?\nГрешки при връзка на всяка “Цена”. →


БГ Избори - Сергей Станишев: Ако гласуват за социалистите, хората могат да очакват една нова Европа\nНачало/БСП/Сергей Станишев: Ако гласуват за социалистите, хората могат да очакват една нова Европа\nИзбори 2014: Ако гласуват за социалистите, хората могат да очакват една нова Европа, която е по-демократична и се чува техният глас, по-социална и която икономически се развива. Това заяви председателят на БСП и президент на ПЕС Сергей Станишев по повод предстоящите на 25 май избори за Европейски парламент в интервю за БТА. Според него хората са по-мотивирани да гласуват на тези европейски избори, защото за първи път имат възможността лично да определят кой да ръководи Европейската комисия.\n„Другата причина е националното значение на тези избори“, посочи Станишев. „Нашите опоненти вече казват – печелим евроизборите, сваляме правителството и се връщаме на власт. Кой се връща на власт – Борисов, Цветанов и сигурно ще върнат от емиграция и Дянков, за да бъде букетът пълен и действително да видим отново още четири години същата политика на социален геноцид, на рекет върху бизнеса, на репресии и арогантност“, коментира лидерът на БСП.\nКато пример за решение на ЕП с отражение върху всекидневния живот на българите Станишев посочи гласуваната резолюция, препоръчваща да не се изгражда „Южен поток“. „Няма как да приемем това решение, ако искат да наказват Русия, защо наказват България“, коментира той. Според лидера на БСП кризата в Украйна няма да бъде от решаващо значение за крайния резултат на изборите в Европа. Лидерът на БСП заяви, че поддържа поканата си към Бойко Борисов за политически дебат между лидерите. „Трябва да се говори лидер с лидер. Визиите за страната на двете основни партии трябва да се сблъскат пред очите на българските граждани“, заключи Сергей Станишев.\n25 май БСП БТА Евроизбори 2014 Европейски избори 2014 Избори 2014 предизборна кампания Сергей Станишев


01 Октомври 2020 16:42ПУБЛИКУВАНА\n01 Октомври 2020 16:45ОБНОВЕНА\nТо донесе радост на учениците в местното училище\nТези дни библиотеката при Народно читалище „Будител – 2019“ в гоцеделчевското село Борово се обогати с нова литература. Това стана възможно благодарение на инициативата „Акция Книгодарител“ на фондация „Лукойл“.\nДарението се състои от много и разнообразна литература – художествена – за деца и възрастни, научнопопулярна, историческа. Произведенията са съвременни, издадени през последните 10 – 15 години.\nКнигите бяха посрещнати с голям ентусиазъм от учениците в ОУ „Св. Климент Охридски“ в Борово. Под ръководството на своя учител по български език и литература Нелко Копривленски те ги пренесоха и подредиха. Децата не пропуснаха да си изберат тези от тях, чиито ревностни читатели ще станат.\nдарение книги библиотека читалище Борово


Roberto Cavalli Just Cavalli I Love Her, тоалетна вода за жени 60 мл. | enzo.bg\n/Марки/Roberto Cavalli/Just Cavalli I Love Her\nRoberto Cavalli Just Cavalli I Love Her тоалетна вода за жени\nВарианти Roberto Cavalli Just Cavalli I Love Her\nИнформация за парфюма Roberto Cavalli Just Cavalli I Love Her\nтангерина, плодови нотки, бергамот, мандаринка\nсандалово дърво, кедър, хелиотроп, плумерия\nЧувствената дамска тоалетна вода Roberto Cavalli Just Cavalli I Love Her е изпълнена с романтика и страст. Нейният аромат е изключително привлекателен, женствен , а за околните просто желан. Този аромат е като сътворен за романтични моменти и подтиква жените към флирт.\nВеднага в началото на аромата Roberto Cavalli Just Cavalli I Love Her ще усетите безпрецедентен приток на екстаз и желание. Плодовите тонове са съчетани със сочна мандарина и завладяващ бергамот. Искрящите тонове мандаринка придават игрива атмосфера на парфюма. В цветното сърце на аромата разцъфват свободно неустоимите червен жасмин и хелиотроп. Топлината на екзотичното сандалово дърво интересно контрастира с прекрасния кедър. В основата на парфюма пристъпват чувствените тонове на мускус, сладка ванилия и зърна тонка.\nДамската тоалетна вода Roberto Cavalli Just Cavalli I Love Her е идеалният избор основно за пролетните и летните дни. Нейният плодов аромат е много атрактивен и изпълнен с добро настроение. С този аромат ще привличате околните, а неговото ухание ще ви допълва отлично през целия ден. Парфюмът Roberto Cavalli Just Cavalli I Love Her е перфектният избор за младите модерни жени, които обичат чувството, че са влюбени и искат постоянно да си го припомнят.\nПарфюми Roberto Cavalli | Roberto Cavalli – Италиянският дизайнер Роберто Кавали през 1970 създава пръв печатането върху текстил. Той привлича вниманието на големите италиянски фабрики за текстил. Благодарение на това той отваря своя първи бутик, след две години в Сен Тропе. Днес Роберто Кавали създава облекла за мъже и жени, различни аксесоари, очила, бельо и парфюми.\nОценка Roberto Cavalli Just Cavalli I Love Her\nМного добър аромат, но това е Кавали - а аз обичам всичките му парфюми. Отличен е, подходящ за всякакъв повод. Според мен никак не е траен, но околните го усещат, така че...мнение ми е трудно да дам, все пак е тоалетна вода...при всички случаи си заслужава.\n3 pyti sym go kopuvla , nai dobriqt parfum koito sym imala\nЛюбим ми е Супер е!!!\nУникален и много траен\nКакво е Вашето мнение за продукта Roberto Cavalli Just Cavalli I Love Her?


Полезно | Супичка - пътеводител на новака в кухнята\nКак се приготвя домашно… Лесни рецепти за домашно приготвяне на храни и напитки, които купуваме от магазина\nКак се прави Песто Дженовезе? Как се приготвят сушените домати? Как се прави лютеница? Може ли да си приготвим вкъщи фъстъчено масло? Лесна ли е рецептата за сусамов тахан? Лесно ли се приготвя студен чай вкъщи? Подобни въпроси възникват в главата на много от нас, докато се разхождаме с количката из магазина и пазарим. Истината е, че голяма част от обичаните сосове, дресинги, разядки и напитки, които сме свикнали да купуваме готови в бурканчета и бутилки от магазина се приготвят повече от лесно. Освен това когато човек приготвя сам сусамов тахан, или фъстъчено масло, или пък лютеница може да ги приготви според…\nРодопската кухня - теория и практика\nВсеки регион от страната има характерна кухня, с ястия типични точно за определен район и всяка регионална кухня има свои почитатели. Точно такава, регионална, е и родопската кухня. С тази разлика, че родопската кухня е толкова обичана, че е придобила почти култов статус за всеки българин. Изчистена като продукти и подправки, балансирана като вкус, достъпна за приготвяне в домашни условия, родопската кухня е в сърцето на всеки любител на вкусното похапване. А къде можеш да пробваш истинска родопска кухня? Да пробваш тикълник или пък клин? Със сигурност ще ги откриеш в менюто на битовото заведение в центъра на София, пълно с чуждоговорящи туристи с пътеводители, ще ги има и в менюто в капанчето край морето…\nПокажи ми всички рецепти за: полезно, храна в кутия\nМного често в рецепти, готварски книги и изобщо, когато някой ви сподели рецепта, мерните единици не са в грамове а са в чаени чаши, чаени лъжици, супени лъжици и други подобни кухненски мерки. Тук ще намерите мерни единици използвани в рецепти и отговор на въпросите при готвене с различни мерки: Как да преврърна (конвертирам) супени лъжици в грамове? Колко милилитра е една кафена чаша, а колко е една чаена чаша? Колко грама е една чаена лъжца? Как да измеря 20 грама захар? На колко се равнява една супена лъжица? Колко милилитра е половин водна чаша? Това са най-често задаваните въпроси за мерни единици от новака в кухнята! В зависимост от това какво мерите, то грамажа и милилитрите са…\nПри приготвянето на първите си манджички, всеки новак в кухнята си задава десетки въпроси: Коя тенджера е най-подходяща? На колко чаши съответстват 300 грама брашно и как да се справи с мерните единици при готвенето? Коя подправка е най-подходяща за съотвестното ястие? Тази статия е опит за отговор на последния въпрос: любимите подправки в любимите ястия. Ако има подправки, които са наистина част от всяко едно ястие приготвяно и без които не трябва да остава нито една българска кухня, то това са копърът, магданозът и джодженът. Тези три подправки са за българската кухня толкова задължителни и важни, колкото е босилекът за италианската. Магданоз и копър Магданоз Магданоз - Petroselinum hortense Магданозът…\nПокажи ми всички рецепти за: подправки, полезно\nБосилек Макар босилекът да не е типична за българската национална кухня подправка, като например магданоза, копъра или джоджена, той вече се е превърнал в неизменна част от нея и се използва при приготвянето на някои от най-популярните и обичани ястия и у нас. Къде точно се използва босилекът? Като подправка босилекът се използва свеж или сушен, но ароматът на пресния и е много по-силен. Босилекът е характерен за средиземноморската кухня и е символ на италианската кухня. Той е главно действащо лице в любими в цял свят рецепти: лесната и свежа салата от домати и моцарела „Капрезе“, сосът „Песто“, използва се и при приготвянето на различни сосове за паста и пица. Босилекът (заедно с естрагона…\nЕлда Елдата, наричана още гречка е продукт нетипичен за българската национална кухня. Ако все пак някой е хапвал елда, то най-вероятно е била в къща, където домакинята е рускиня, защото в Русия елдата е много популярна и обичана, въпреки, че за нейна родина се смята Индия. Елдата е популярна у нас и сред веgeтарианците, защото се смята, че е добър заместител на месото, поради високото съдържание на желязо. Но тъй като е много полезна, елдата лека-полека си пробива път на българската трапеза, особено при привържениците на диетичното хранене и здравословния начин на живот. Как изглежда елдата? Зрънцата на елдата имат характерна триъгълна форма, наподобяват жито, или ориз. …\nПокажи ми всички рецепти за: елда, полезно\nЦелина Целината, подобно на магданоза, копъра и джоджена е една от най-популярните подправки в българската национална кухня. Обичана заради специфичния си леко тръпчив вкус, целината е била част от кухнята (а и от домашната аптека) на римляните и древните гърци. Къде точно се използва целината? Целината е един уникален зеленчук, защото в кухнята се използват всички негови части: както листата, така и стъблата, и главите целина. Малко парче от глава целина придава приятен аромат на всяка зеленчукова супа, нарязаните листа пък са задължителен елемент на салатата от зеле. Целината се ползва и за овкусяване на миди и риба, както като съставна част на много свежи салати, вегетариански и месни ястия.…\nИсиот с мед против кашлица! Може би сте чували за тази комбинация от вашите баби, а може дори и да се пробвали това безценно парливо лекарство! Кой обаче се е замислял „що е то исиот?”. Повечето от нас дори и не подозират, че всъщност исиот е точно джинджифилът! Познатата от десетки години подправка/билка обаче е не само ефикасен лек срещу гърлобол, тя притежава още безброй полезни свойства, които я превръщат в продукт, задължителен за всяка кухня! Джинджифил Що е то джинджифил? Както повечето любими подправки, така и джинджифилът идва от Изтока. Смята се, че родното място на джинджифила е Китай, въпреки, че още от древността ароматната подправка се ползва и в Индия. В кулинарията…\nПокажи ми всички рецепти за: полезно\nКълнове - когато вкусното срещне полезното\nПрез последните години здравословният начин на живот се е превърнал в най-масовата нова мода. А каква по-хубава мода от тази, която е полезна за нас. Така на трапезата ни се промъкват все повече интересни нови продукти като елда, киноа, амарант, залагаме все повече и на пълнозърнестите храни, закусваме с овесени ядки, а не с хрупкави принцеси със сирене и яйца или класическа българска баница със сирене. Кълновете са точно такова нововъведение. Макар и първоначално всички да подхождат с леко недоверие към тях, кълновете бързо печелят приятели. Кълнове Кълновете често са наричани жива храна, покълналите семена съдържат много по-голямо количество витамини и минерали в сравнение с непокълналите. Освен…\n„С боб! С боб! С боб! С боб! Щеее нахраним цял народ!” се пее в една важна туристическа песен. И наистина, бобът стои в основата на менюто на много хора по света, тъй като е едновременно много евтина, много засищаща и много вкусна храна. В България толкова сме свикнали с боба, че сме възприели ястията с боб като най-характерните за българската кухня ястия и рядко се замисляме, че всъщност бобът има много по-дълга и богата история от своята българска история, а още по-рядко се сещаме колко безценен източник на хранителни вещества е той. Боб Бобът / фасулът – откъде се взе? Както много от храните, които днес възприемаме сякаш винаги са присъствали по нашите земи, така и бобът всъщност…\nПокажи ми всички рецепти за: боб, полезно


Пълнозърнести кантучини с орехи и стафиди - Know How To Cook\nдекември 22, 2011 декември 8, 2017 3\nОще малко да ви досадя с моите кантучини. Този път в малко по-диетичен вариант. Ако бях заместила и бялата захар с кафява, съвсем здравословни щях да ги докарам…\nАдаптирано от Марта Стюард\nНеобходими продукти: (за 24-28 броя)\n1 прахче ванилия (или 1 ч.л. течна ванилия)\nРазбиваме яйцата и захарта. Към тях добавяме брашното, бакпулвера, солта и ванилията. Разбъркваме добре и прибавяме стафидите и нарязаните орехи.\nРазделяме готовата смес на 2 равни части. С помощта на лъжица прехвърляме сместа в тава, която предварително сме застлали с хартия за печене. Оформяме 2 правоъгълни рула с дължина около 25 см и ширина 6-7 см.\nПечем около 20 минути в предварително загрята до 170 градуса (с вентилатор) фурна. Кантучините са готови, когато при проба с клечка за зъби, тя излиза суха. Изваждаме тавата от фурната и намаляваме температурата до 160 градуса. Оставяме изпечените бишкоти да се охладят за около 10 минути. След това прехвърляме рулата върху дъска за рязане и нарязваме по диагонал на филийки с дебелина около 1-1,5 см. Подреждаме кантучините в тавата и ги връщаме обратно във фурната.\nПечем около 10 минути, докато започнат да стават златисти. След това обръщаме кантучините от обратната страна и запичаме за още около 10 минути.\nОставяме готовите бишкоти да се охладят върху решетка и ги съхраняваме в метална кутия за сладки или в стъклен буркан.\nЗа повече информация относно приготвянето на кантучините, може да погледнете Кантучини с шам фъстък и червени боровинки.\nКоледаОрехиПълнозърнесто брашноСушени плодове\nЕликсир декември 23, 2011 at 09:44\nТанче,голям коледен ентусиазъм те е обхванал,това много ме радва!Значи имаш сили и енергия и надявам се вече си по-добре!\nМного успешна подготовка си направила и чудесни,вкусни подаръчета!\nВзимам си една бишкотка за кафето и ти пожелавам весели празници!\ntraiana декември 25, 2011 at 07:16\nTanya декември 30, 2011 at 21:22\nМомичета, малко късно ви отговарям, но бяха празници – повече време за семейството и по-малко за компютъра :))Благодаря ви!\nРоси, голямо сладкарстване падна :)) Добре, че имаше и кой да изяде произведенията, че напоследък имам сили за готвене, ама в яденето ме няма много. Общо взето само дегустирам :))


Начало Сребърни комплекти\nКомплектите от сребро 925 могат да бъдат съставени от различни части. Най-често това са обеци, гривна и колие или пръстен. Разбира се, какво ще включва самият дамски сребърен комплект зависи от вкуса и предпочитанията на притежателката му.\nВ случай, че търсите сребро онлайн, за да зарадвате любим човек, ние от mysilver.bg можем да ви предложим повече от страхотни варианти на красиво и качествено изработени комплекти сребърни бижута.\nЗа вас сме подбрали прелестни накити, които са изработени от добре познатия ни благороден метал. Част от тях са патинирани, което придава старинност и артистизъм на бижуто. Създали сме голяма колекция комплекти, вдъхновени от българските шевици. Етно елементите придават на съвременната бижутерия традиционно излъчване.\nОсобено място в нашия асортимент заемат нежните сребърни обеци, които присъстват в комплектите от сребро, които продаваме.\nНевероятният дизайн и нестандартната крайна визия, която създаваме не остават незабелязани от нашите клиенти. Те се припознават в бижутата, които избират и носят с удоволствие.